armvectores/hy_wikipedia_2023 huggingface dataset:
Բիբի Անդերսոն

Բիբի Անդերսոն (շվեդերեն՝ Bibi Andersson) Ի ծնե անունը՝ Բերիտ Էլիզաբեթ Անդերսոն (շվեդերեն՝ Berit Elisabeth Andersson), (նոյեմբերի 11, 1935(1935-11-11)[…], Ստոկհոլմ - ապրիլի 14, 2019(2019-04-14)[…], Ստոկհոլմ), շվեդ դերասանուհի։


== Կենսագրություն ==
Սովորել է Թերսերուսի թագավորական դրամատիկական թատրոնում։ Աշխատել է Մալմյոի թատրոնում՝ Ինգմար Բերգմանի ղեկավարությամբ։ Անդերսոնը խաղացել է փոքրիկ դրվագ «Ամառային գիշերվա ժպիտներ» ֆիլմում։ Դա իր առաջին դերն էր։ Հանրաճանաչություն է ձեռք բերել Բերգմանի «Յոթերորդ կնիքը», «Մորու բացատը», «Դեմք» ֆիլմերում նկարահանվելուց հետո։ Նա խաղացել է ռեժիսորի տասնմեկ ֆիլմերում։ Լավագույն դերերից մեկը համարվում է բուժքույր Ալմայի դերը 1965 թվականին նկարահանված «Պերսոնա» ֆիլմում։
Բիբին նկարահանվել է նաև շվեդ ռեժիսոր Վիլգոթ Շյոմանի «Սիրուհի» (1962), «Անկողին քրոջ և եղբոր համար, 1782» (1966), «Ես կարմրում եմ» (1980) ֆիլմերում։ 1970-ականներին Անդերսոնը խաղացել է սովետական ռեժիսորների՝ Յուրի Եգորովի «Մի մարդ մյուս կողմից», և Միխայիլ Բոգինի «Սիրո մասին» ֆիլմերում։
2009 թվականի գարնանը Անդերսոնը կաթված է ստանում, որից հետո նա տեղափոխվում է Ստոկհոլմի ծերերի հիվանդանոց։ Բիբի Անդերսոնը մահացել է 2019 թվականի ապրիլի 14-ին։


== Ընտանեկան կապեր ==
Բիբի Անդերսոնը 2004 թվականին ամուսանացել է բժշկ Գաբրիել Բաեզայի հետ։ Նախկինում նա ամուսնացած էր եղել սցենարիստ և կինոռեժիսոր Չել Գրեդի հետ (1960-1973) և քաղաքական գործիչ Պեր Ալմարկի հետ (1978-1981)։ Երեք ամուսնություններն էլ ավարտվել են ամուսնալուծությամբ։ Բիբի Անդերսոնի ավագ քույրը՝ Գերդ Անդերսոնը բալետի պարուհի էր և դերասանուհի։


== Ֆիլմագրություն ==


== Ծանոթագրություններ ==
Եֆրեմովո (գյուղ, Ռուդնյանսկի շրջան)

Անվան այլ կիրառումների համար տե՛ս՝ ԵֆրեմովոԵֆրեմովո (ռուս.՝ Ефремово), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3562)

Ժողովածու (3562), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3562 թվի տակ։ Ձեռագիրը գրվել է 1597-1599 թվականներին Արեստակես Տարոնացի գրիչի կողմից։ Գրված է թղթի վրա, որը ունի 15X22 չափս։ Ձեռագիրը կազմված է 461 թերթից։ Գրված է միասյուն, երկսյուն, նոտրգրով։ Ունի կիսախորհան մանրանկարներ։ Կազմը` լուսազարդ։ Հիշատակարաններ՝ 16ա, 422ր։


== Բովանդակություն ==
Մխ. Գօշի Դատաստանագիրք։
Օրէնր յտղթող թագավորաց։
Գլուխն ի Մովսիսական օրինաց, համառօտ ժողովումն օրինաց։
Աստիճան ազդականութեան։
Կանոնագրիք հայոց։
Դավթի Ալավկայ որդոյ կանոնք։
Աստկք Սողոմոնի։
Ի թղթոց առաքելոց։
Գործք արարչութեան։
Դարագյուխք։


== Ծանոթագրություններ ==
(9479) Մադրեսպլազամայո

(9479) Մադրեսպլազամայո (անգլ.՝ Madresplazamayo), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,619604 ա. մ., առավելագույնը մոտենում է 2,379 ա. մ. հեռավորության վրա և հեռանում 2,8602 ա. մ.։ Արեգակի շուրջ մեկ ամբողջական պտույտ է կատարում 1548,64 երկրային օրվա ընթացքում, իր ուղեծրով շարժվելով միջինում 0,232461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9479) Մադրեսպլազամայո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էրիկ Սահակյան

Էրիկ Սահակյան (հունվար 17, 2001, Արմավիրի մարզ - սեպտեմբեր 27, 2020, Շահումյանի շրջան), Արցախի պաշտպանության բանակի զինծառայող, Արցախյան քառասունչորսօրյա պատերազմի մասնակից, Արցախի «Մարտական ծառայության» մեդալակիր։


== Կենսագրություն ==


=== Կյանք և ուսում ===
Ծնվել է 2001 թվականի հունվարի 17-ին Արմավիրի մարզի  Փարաքար գյուղում՝ ՀՀ զինված ուժերի մայոր Սմբատ Սահակյանի և ուսուցչուհի Անուշ Հակոբյանի ընտանիքում։ Ունի ավագ եղբայր՝ Արման Սահակյանը։
2006 թվականից սովորել է Փարաքարի հիմնական դպրոցում, տեղափոխվել է Երևանի 191 հիմնական դպրոց, որն ավարտել է 2015 թվականին։
Կրթությունը շարունակել է Փարաքարի միջնակարգ դպրոցում, ավարտել է 2018 թվականին։
Ավարտելուց հետո ընդունվել է Երևանի Ճգնաժամային կառավարման պետական ակադեմիա։ Առաջին կուրսն ավարտելուց հետո մեկնել է ծառայության։


=== Զինվորական ծառայություն ===
Էրիկ Սահակյանը պարտադիր ժամկետային զինծառայության է անցել 2019 թվականի ամառային զորակոչով հուլիսի 28-ին Էջմիածնի զինկոմիսարիատից։ Ծառայում էր Արցախում։


=== Արցախյան պատերազմ ===
2020 թվականի սեպտեմբերի 27-ի վաղ առավոտյան, Ադրբեջանի Հանրապետությունը լայնամասշտաբ հարձակում է գործել արցախա-ադրբեջանական հակամարտ զորքերի շփման գծի ամբողջ երկայնքով, որի արդյունքում ռմբակոծվել է զորամասը։ Ըստ ծառայակիցների՝ Էրիկը տագնապը լսելուն պես շարել է վաշտը, ցուցումներ տվել։ Ռմբակոծված ճաշարանից դուրս է բերել ճաշարանի 4 աշխատակցուհու, իրեն փրկվել չի հաջողվել։


=== Պարգևներ ===
Հայաստանի Հանրապետության արտակարգ իրավիճակների նախարարի հրամանով 2021 թվականի հունվարի 12-ին Էրիկ Սմբատի Սահակյանը կատարած բացառիկ հերոսության և անձնազոհության համար հետմահու պարգևատրվել է «Կանխարգելում, օգնություն, փրկություն» շքանշանով։
2021 թվականի փետրվարի 22-ին, հայրենիքի սահմանները պաշտպանելիս ցուցաբերած խիզախության և անմնացորդ նվիրումի համար, ՀՀ նախագահի 2020 թվականի հոկտեմբերի 1-ի հրամանագրով, Էրիկը պարգևատրվել է «Մարտական ծառայություն» մեդալով։
2021 թվականի հոկտեմբերի 10-ին, Մարտունի քաղաքում, Ծովինար համայնքի ղեկավարի կողմից, պարգևատրվել է՝ «Ծովինարցի ազատամարտիկ» շքանշանով։


=== Հուղարկավորություն ===
2020 թվականի սեպտեմբերի 29-ին տեղի է ունեցել Էրիկ Սահակյանի հուղարկավորությունը, զինվորական կարգով հերոսին հողին են հանձնել Եռաբլուր զինվորական պանթեոնում։
Գեղվանք (Խարբերդի գավառ)

Գեղվանք, գյուղ Արևմտյան Հայաստանում, Խարբերդի վիլայեթի Խարբերդի գավառում։


== Պատմություն ==
Ըստ ոմանց գյուղը համապատասխանում է Մեծ Հայքի Չորրորդ Հայք աշխարհի Հաշտյանք գավառի Գեղերվանք գյուղին։ Բնակիչները կոտորվել և բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Բնակչություն ==
XX դարի սկզբին ուներ 58 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
Գեղվանքն ուներ Ս. Աստվածածին անունով եկեղեցի։


== Կրթություն ==
Եկեղեցուն կից գործում էր վարժարան, որն ուներ 15 սան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պյատիխատկա (այլ կիրառումներ)

Պյատիխատկա, կարող է վերաբերել՝

Պյատիխատկա - ավան, Ուկրաինայի Վիննիցայի մարզի Պեսչանկայի շրջանում
Պյատիխատկա - գյուղ, Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Պյատիխատկա - գյուղ, Ուկրաինայի Ղրիմի Ինքնավար Հանրապետության Կրասնոպերեկոպսկի շրջանում
Գետնաստղ բուրավետ

Գետնաստղ բուրավետ (լատ.՝ Asperula odorata), տորոնազգիների ընտանիքին պատկանող դեղաբույս։


== Նկարագրություն ==
Բարակ սողացող կոճղարմատով 10-60 սմ բարձրությամբ, ուղիղ քառանիստ ցողունով բազմամյա խոտաբույս է։ Օղակաձև հանգույցներում դասավորված են սրածայր նշտարաձև թավոտ տերևները։ Գագաթնային ծաղկաբույլերում հավաքված սպիտակ հոտավետ չորսանդամ մանր ծաղիկները կազմում են մի քանի կիսահովանոցներ։ Կարճ խողովակով սպիտակ ձագարաձև պսակն ունի բութ գագաթներով չորս երկարավուն բլթակ։ Խիտ փայլուն, կեռիկանման մազիկներով պատված չոր պտուղները բաժանված են երկու կեսի։


== Տարածվածություն ==
Աճում է ստորին և միջին լեռնային գոտիների ստվերաշատ սաղարթավոր (հաճախ հաճարենու և կաղնու) անտառներում։ Բազմանում է կոճղարմատների ընձյուղներով։ Հանդիպում է Լոռու, Տավուշի, Արագածոտնի, Վայոց ձորի և Սյունիքի մարզերում։ Լավ մեղրատու և թունավոր բույս է։


== Նշանակություն ==
Բուժական նպատակներով օգտագործում են բույսի վերգետնյա մասը, որը հավաքում են ծաղկման վերջում և ծաղկելուց հետո։ Բոված սերմերից պատրաստում են սուրճին փոխարինող ըմպելիք։


== Ծանոթագրություններ ==
(4243) Նանկիվելի

(4243) Նանկիվելի (անգլ.՝ Nankivell), աստերոիդ աստերոիդների հիմնական գոտում։ Հայտնաբերվել է 1981 թվականի ապրիլի 4-ին Ալան Գիլմորի և Պամելա Կիլմարտինի կողմից Լեյք Տեկապոյում։
Միջին հեռավորությունը Արեգակից կազմում է 3,026696 ա. մ., առավելագույնը մոտենում է 2,6639 ա. մ. հեռավորության վրա և հեռանում 3,3895 ա. մ.։ Արեգակի շուրջ մեկ ամբողջական պտույտ է կատարում 1923,32 երկրային օրվա ընթացքում, իր ուղեծրով շարժվելով միջինում 0,187176 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4243) Նանկիվելի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Անտոնինո Ռոկա

Անտոնինո Ռոկա (իտալերեն՝ Antonino Rocca, ապրիլի 13, 1921(1921-04-13), Տրևիզո, Վենետո, Իտալիա - մարտի 15, 1977(1977-03-15), Նյու Յորք, Նյու Յորք, ԱՄՆ), իտալացի պրոֆեսիոնալ ըմբշամարտիկ։
Եղել է հայտնի ֆեյս (դրական կերպարով ըմբիշ) ամբողջ Միացյալ Նահանգներում։
Եղել է օպերային երաժշտության մեծ սիրահար և ունեցել է օպերային երգչի հզոր ձայն։ Եղել է նաև իտալացի օպերային մաեստրո Արտուրո Տոսկանինիի մոտ ընկերը։
1995 թ. ներկայացվել է «WWF» փառքի սրահ։


== Ծանոթագրություններ ==


== Արտաքին հղումներ ==
WWE Փառքի Սրահի էջ
Անտոնինո Ռոկան wrestlingmuseum.com կայքում Archived 2007-06-30 at the Wayback Machine.
Էջ superman.nu կայքում Archived 2011-10-07 at the Wayback Machine.
Չերվոնոե (գյուղ, Ռազդոլնոյեի շրջան)

Անվան այլ կիրառումների համար տե՛ս՝ ՉերվոնոեՉերվոնոե (ուկրաիներեն՝ Червоне, Ղրիմի թաթարերեն՝ Tatar Aqşeyh), գյուղ Ուկրաինայի Ղրիմի Ինքնավար Հանրապետության Ռազդոլնոյեի շրջանում։ Բնակավայրը նախկինում նաև անվանվել է Ակ-Շեյխ Տատարսկի։
2001 թվականի տվյալներով Չերվոնոե գյուղում բնակվում էր 50 մարդ։ 2001 թվականի համաուկրաինական բնակչության մարդահամարը ցույց է տվել թե որ լեզուներն են տարածված բնակչության թվում՝


== Աշխարհագրություն ==
Չերվոնոե գյուղը Ռազդոլնոյեի շրջանի հյուսիս-արևելքում, տափաստանային Ղրիմում գտնվող ոչ մեծ գյուղ է։ Այն գտնվում է T-0107 (Չերնոմորսկոե – Վոինկա) ավտոճանապարհի հարավային հատվածում։ Գյուղի կենտրոնի բարձրությունը ծովի մակարդակից կազմում է 16 մ։ Մոտակայքում գտնվող բնակավայրերն են՝ Բոտանիչեսկոե – 1,2 կմ դեպի արևելք, Ռազդոլնոե – 1,3 կմ դեպի արևմուտք, մոտակա երկաթուղային կայարանը Կրասնոպերեկոպսկն է (Ջանկոյ – Արմյանսկ գծի վրա)՝ մոտ 37 կմ։


== Պատմություն ==
Գյուղի առաջին փաստաթղթային հիշատակումը հանդիպել է 1784 թվականի Ղրիմի կամերալ նկարագրության մեջ, որի համաձայն Ղրիմի խանության վերջին ժամանակաշրջանում Ակ-Շեյխը մտնում էր Կոզլովսկի կայմակամության կազմի մեջ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ապահովագրության վիճակագիր

Ապահովագրության վիճակագիր կամ Ակտուար, ապահովագրության մասնագետ, որն զբաղվում է կյանքի երկարաժամկետ ապահովագրման տարիֆային դրույքների հաշվարկման, ապահովագրական մուծումների ռեզերվների կազմավորման հետ կապված հաշվարկների, փոխատվությունների չափերի, հետգնման գումարների և կրճատված ապահովագրական գումարների որոշման գիտականորեն հիմնավորված մեթոդների մշակմամբ։
«Ակտուար» տերմինի ծագումը մինչ այժմ ճշգրիտ բացահայտված չէ, սակայն կան վարկածներ, որ այն ծագել է լատ.՝ actuatius-ից, որը նշանակում է ցուցակագրող, գրանցող։ Ակտուարների աշխատանքի բնույթը բավականին բազմազան է։ Այն կապված է տարբեր տեսակի ֆինանսական ռիսկերի գնահատման, ինչպես նաև բազմաթիվ այլ բարդ հաշվարկների կատարման հետ այնպիսիք ինչպիսիք են՝ որոշակի իրադարձությունների տեղի ունենալու հավանականությունը, ապահովագրական սակագները, ապահովագրավճարները, ապահովագրական գումարները, տեխնիկական պահուստները, կենսաթոշակները, անուիտետները և այլ նմանատիպ ցուցանիշների չափերը։
Գայլուկ, մոխրագույն պոչիկ

Գայլուկ, մոխրագույն պոչիկ, խորհրդային երաժշտական մուլտֆիլմ` նկարահանված ըստ ռուսական ժողովրդական «Աղվես քույրիկն ու գայլը» հեքիաթի մոտիվների։
1990-ականների թվականների կեսերին Twic Lyrec ստուդիայի կողմից թողարկվել է Ալեքսանդր Պոժարովի տեքստով համանուն մուլտֆիլմի աուդիոհեքիաթը։


== Սյուժե ==
Հեքիաթը պատմում է անտառում ապրող աղվեսի ու գայլ մասին։ Ձմռան մի օր նրանք սոված թափառում էին, երբ հանկարծ տեսնում են մի ծերուկի, ով սահնակով լիքը ձկներ էր տանում։ Աղվեսը խորամանկությամբ իրեն է վերցնում ամբողջ ձուկը։ Նա չի կիսում ուտելիքը գայլի հետ, և որպեսզի գայլը չփորձի իրենից վրեժ լուծել, աղվեսը որոշում է խղճահարությամբ ազդել նրա վրա։


== Հեղինակներ ==


== Դերերի հնչունավորում ==
Անատոլի Պապանով-Գայլ
Անաստասիա Վերտինսկայա-Աղվես (խոսք)
Կլավդիա Կոզլյոնկովա-Աղվես (վոկալ)
Անատոլի Բարանցև-Ծերուկ-ձկնորս
Զինադիա Նարիշկինա-Պառավ
Վսեվոլոդ Լարիոնով-Ծերուկի ձի


== Ծանոթագրություններ ==


== Արտաքին հղումներ ==
Энциклопедия отечественной мультипликации (Сергей Капков, «Алгоритм», 2006)
«Российское образование», 2006
Детская литература (Изд-во «Советская Россия», 1990)
Դիմիտրի Ֆուլկե

Դիմիտրի Ֆուլկե (ֆր.՝ Dimitri Foulquier, մարտի 23, 1993(1993-03-23) կամ մարտի 22, 1993(1993-03-22), Սարսել), ֆրանսիացի ֆուտբոլիստ, աջ պաշտպան։ Հանդես է գալիս իսպանական «Գրանադայում» և Ֆրանսիայի երիտասարդական հավաքականում։


== Կարիերա ==


=== «Ռենն» ===
Դիմիտրին սկսել է իր ֆուտբոլային կարիերան ֆրանսիական «Ռենի» կազմում՝ 2007 թվականին։ Թիմի ակադեմիան ավարտելուց հետո՝ 2011 թվականին նա տեղափոխվեց առաջին թիմ և ստացավ 24 համարը։ Դիմիտրին իր դեբյուտը նշել է 2011 թվականի հոկտեմբերի 2-ին՝ «Լիլի» դեմ խաղում, փոխարինման դուրս գալով փոխարինման։


=== «Գրանադա» ===
2014 թվականի մայիսի 25-ին Ֆուլկեն տեղափոխվել է իսպանական «Գրանադա»։ Ֆուտբոլիստի տրանսֆերը արժեցել է 2 միլիոն եվրո։


== Ձեռքբերումներ ==
Աշխարհի երիտասարդական առաջնության չեմպիոն - 2013


== Ծանոթագրություններ ==


== Արտաքին հղումներ ==
Պրոֆիլը «Ռեննի» պաշտոնական կայքում
Վիճակագրությունը lfp.fr կայքում
Պրոֆիլը lequipe.fr կայքում
Խայմա (Յամժայի վտակ)

Խայմա (ռուս.՝ Хайма), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Յամժա գետի աջ ափում՝ 13 կմ հեռավորության վրա։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000013453
Հիդրոլոգիական ուսումնասիրությունների կոդը - 103001345
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դեկրետ

Դեկրետ, իրավական ակտի անվանում։ Հին Հռոմում «Դեկրետ» են անվանվել սենատի, ապա՝ կայսրի հրապարակած ակտերը, Ֆրանսիայում, Ֆրանսիական հեղափոխությունից հետո, Կոնվենտի և օրենսդրական մյուս մարմինների ակտերը։ Տերմինը այժմ էլ օգտագործվում է Ֆրանսիայում, ինչպես և մի շարք այլ երկրներում։
Ստեֆանիա Օրլանդո

Ստեֆանիա Օրլանդո (իտալերեն՝ Stefania Orlando, դեկտեմբերի 23, 1966(1966-12-23), Հռոմ, Իտալիա), իտալացի շոուների պարուհի, մոդել, հեռուստատեսային անձ, երգչուհի։  Որպես պարուհի առաջին անգամ հանդես է եկել 1993 թվականին Mediaset մեդիայի Sì o No? վիկտորինայի ժամանակ, որին 1997-2003 թվականներին հաջորդել է  Rai 2 հեռուստաալիքով  I fatti vostri առավոտյան ծրագիրը։


== Հեռուստատեսություն ==
Sì o no? (Canale 5, 1993-1994)
Scommettiamo che...? (Rai 1, 1994-1995)
TG Rosa (Odeon TV, 1995-1997)
Il Boom (Canale 5, 1996)
Retromarsh (Telemontecarlo, 1996-1997)
I fatti vostri (Rai 2, 1997-2000, 2001-2003, 2015-2017 come giurata nel talent show Dog Factor)
Telethon (Rai 1, 1997-2000)
Il lotto alle otto (Rai 2, 1998-2005, 2010)
Torno sabato (Rai 1, 2002) - ուղարկված պետական մենաշնորհներով
Girofestival (Rai 3, 2002-2003)
Uno di noi (Rai 1, 2003) - ուղարկված պետական մենաշնորհներով
Piazza grande (Rai 2, 2003-2004)
Stelle con la coda (Rai 2, 2004)
Cantagiro (Rai 2, 2005)
Festival Show (Canale Italia, 2008)
Unomattina in famiglia (Rai 1, Dal 2011 - in corso com opinionista fissa nello spazio Tv perché Si)
Cantando ballando (Canale Italia, 2015-2016)
Buon pomeriggio Estate (Telenorba, TG Norba 24, 2017)
Buon pomeriggio (Telenorba, TG Norba 24, 2017)
Miss Europe Continental - Իտալիայի ազգային եզրափակիչ (Canale Italia, 2018)


== Ֆիլմագրություն ==
Fantozzi 2000 - La clonazione, ռեժիսոր՝ Դոմենիկո Սավերնի (1999) - Cameo
Don Matteo – հեռուստասերիալ, դրվագ 6x03 (2008)
Nuovo Ordine Mondiale, regia di Fabio Ferrara e Marco Ferrara (2015)
Il paradiso delle signore - հեռուստասերիալ (2019)


=== Թատերական դերեր ===
Isso, esso e 'a Mala Femmena, բեմադրիչ՝ Վիտտորիո Մարսիլյա (1995-1996)
Ragioné voi dovete ragionà, բեմադրիչ՝ Վիտտորիո Մարսիլյա  (1996-1997)


== Սկավառակագրություն ==


=== Ալբոմներ ===
2009  - Su e giù


=== Սինգլներ ===
2007 - Sotto la luna
2008 - Marimbabà
2009  - Su e giù
2011  - Crazy Dance
2011  - A Troia
2012 - Frappé
2012  - Vita bastarda
2013  - Omologazione
2014  - Favola (Fernando Alba feat. Stefania Orlando)
2015  - Legami al Letto
2016  - Prima di lunedì (Fernando Alba feat. Stefania Orlando)


=== Տեսահոլովակներ ===
2011 - Marimbabà
2011 - Crazy Dance
2011 - Sotto la luna
2011 - A Troia
2012 - A Troia Remix
2012 - Frappé
2012 - Vita bastarda
2013 - Omologazione
2014 - Favola
2015 - Legami al letto
2016 - Kiss
2016 - Prima di lunedì


== Ծանոթագրություններ ==


== Արտաքին հղումներ ==
http://www.stefaniaorlando.it/ Ստեֆանիա Օրլանդո. պաշտոնական կայք
Վասիլի Անդրեյանով

Վասիլի Ալեքսանդրովիչ Անդրեյանով (ռուս.՝ Василий Александрович Андреянов, փետրվարի 21, 1884(1884-02-21) - մարտի 23, 1938(1938-03-23), Փարիզ), գնդապետ, օդաչու, Առաջին աշխարհամարտի և Սպիտակ շարժման մասնակից։ Դոնցի գրող Միխայիլ Շոլոխովի «Խաղաղ Դոն» վեպի կերպարներից մեկը (Գիրք չորրորդ։ Մաս յոթերորդ։ Գլուխ XV)։


== Կենսագրություն ==
Վասիլի Ալեքսանդրովիչ Անդրեյանովը ծնվել է 1884 թվականին։ Նա ավարտել է կայսր Ալեքսանդր II-ի կադետական կորպուսը, Նիկոլաևյան ինժեներական դպրոցը, 1913 թվականին՝ սպայական օդագնացային և Գատչինայի ավիացիոն դպրոցը, սպայական հրետանային դպրոցը։
Վ. Ա. Անդրեյանովը Առաջին աշխարհամարտի, Սպիտակ շարժման և Յասի-Դոնի արշավանքի մասնակից է։ 1914 թվականին շտաբս-կապիտան Անդրեյանովը 22-րդ կորպուսային ավիացիոն ջոկատի ղեկավարն էր։ Վասիլի Ալեքսանդրովիչը 1915 թվականին խփվել է օդային մարտում և վիրավոր գերեվարվել ավստրիացիներին։ Նա երկու անգամ փախել էր գերությունից, երկրորդ փախուստը հաջող էր։ Այնուհետև նա ժամանել է ռուսական զորքեր և կռվել ռումինական ճակատում։
1918 թվականի սկզբին կամավոր միացել է գնդապետ Միխայիլ Դրոզդովսկու առաջին բրիգադին և կամավորական ջոկատի կազմում անցել ամբողջ արշավանքը Յասիից Նովոչերկասկ, սկզբում որպես շարքային հրետանավոր, այնուհետև որպես մարտկոցի հրամանատար։ 1918 թվականի ապրիլի 23-ին Անդրեյանովը ծանր վիրավորվել է։
Կամավորական բանակում Վասիլի Ալեքսանդրովիչը գեներալ Վյաչեսլավ Մատվեևիչ Տկաչովի հրամանատարությամբ մասնակցել է ավիացիայի կազմակերպման գործին և նրա հետ կատարել է բազմաթիվ թռիչքներ։ Այնուհետև տարհանվել է Գալիպոլի (1920 թվականից), եղել է տեխնիկական գնդի գանձապահ, գնդապետ։
Այնուհետև արտագաղթել է՝ 1923 թվականից հիմնավորվելով Ֆրանսիայում։ Փարիզում հիմնել է Գալիպոլիեցիների ընկերության բաժանմունք և 1923-1924 թվականներին եղել է նրա առաջին նախագահը։ Միևնույն ժամանակ Անդրեյանովը եղել է Ֆրանսիայում ռազմական օդաչուների միության անդամ։
Լուրջ հիվանդությունից հետո Վասիլի Ալեքսանդրովիչ Անդրեյանովը մահացել է Փարիզի Նեկեր հոսպիտալում 1938 թվականի մարտի 23-ին։


== Անդրեյանովը «Խաղաղ Դոն» վեպում ==
Վասիլի Ալեքսանդրովիչ Անդրեյանովը հայտնի գրող Միխայիլ Ալեքսանդրովիչ Շոլոխովի «Խաղաղ Դոն» վեպի հերոսներից մեկն է, 1929 թվականին եղել է գնդապետ, Գրիգորի Մելեխովի ապստամբական դիվիզիայի շտաբի պետ (Գիրք չորրորդ։ Մաս յոթերորդ։ Գլուխ XV)։


== Գրականություն ==
Шолоховская энциклопедия/ Колл. авторов; глав. ред. Ю. А. Дворяшин; вступ. ст. М. М. Шолохов. — М.: Издательский дом «СИНЕРГИЯ», 2013. — С. 1120. — 1216 с.: ил. ISBN 978-5-94238-022-9.


== Ծանոթագրություններ ==


== Արտաքին հղումներ ==
Михаил Шолохов. Тихий Дон. Книга четвёртая. Часть седьмая. Глава XV
Андреянов Василий Александрович
Ցամաքային զորքեր

Ցամաքային զորքեր, զինված ուժերի տեսակ, որոնք կոչված են լուծելու ստրատեգիական և օպերատիվ-տակտիկական խնդիրներ գործողությունների ցամաքային ռազմաբեմում։ Իրենց մարտական հնարավորություններով ցամաքային զորքերը կարող են ինքնուրույն կամ զինված ուժերի այլ տեսակների հետ համագործակցելով ետ մղել հակառակորդի ցամաքային բանակների, օդային և ծովային խոշոր դեսանտի ներխուժումը, նրա օպերատիվ դասավորության ամբողջ խորությամբ հասցնել միաժամանակյա զանգվածային կրակային հարված, ճեղքել հակառակորդի պաշտպանությունը, իրականացնել ստրատեգիական հարձակում՝ մեծ խորությամբ և ամրանալ զբաղեցրած տարածքում։ Ցամաքային զորքերի գլխավոր հատկությունը կրակային մեծ հզորությունն է, հարվածային ուժը, բարձր մանևրայնությունը և մարտական լրիվ ինքնուրույնությունը։


== Պատմություն ==
Ցամաքային զորքերը զինված ուժերի ամենահին տեսակն են։ Ստրկատիրական պետություններում նրանք կազմված էին հետևակից և հեծելազորից կամ մեկ զորատեսակից։ Եվրոպայում վաղ և զարգացած ֆեոդալիզմի ժամանակաշրջանում (9-14-րդ դարեր), ցամաքային զորքերի գլխավոր զորատեսակը ասպետական հեծելազորն էր․ հետևակը կատարում էր օժանդակ դեր։ 14-րդ դարից Արևմտյան Եվրոպայում հետևակը վերածնվեց և դարձավ հիմնական զորատեսակներից, երևան եկավ հրետանին։ Մշտական վարձու բանակների ստեղծմամբ (15-րդ դարից) առաջ եկան կազմակերպական միավորներ՝ վաշտեր, գնդեր, 16-19-րդ դարերում՝ բրիգադներ և գումարտակներ, դիվիզիաներ, էսկադրոններ, կորպուսներ, առաջացան ինժեներական զորքեր։
Առաջին (1914-1918) և երկրորդ (1939-1945) համաշխարհային պատերազմների ժամանակ ցամաքային զորքերը հարստացան զենքի նոր տեսակներով, ստեղծվեցին նոր զորատեսակներ, զարգացավ ռազմական արվեստը։ 1960-ական թվականների սկզբին առավել զարգացած երկրների ցամաքային զորքերը զինվեցին հրթիռամիջուկային և առավել կատարելագործված սովորական զենքով ու մարտական տեխնիկայով։
Նորագույն տեխնիկային և պատերազմ վարելու ժամանակակից պայմաններին համապատասխան փոխվեցին ցամաքային զորքերի զորամասերի, զորամիավորումների կազմակերպական կառուցվածքը, նրանց օգտագործման եղանակները, ուսուցման մեթոդները։ Միջուկային զենքի երևան գալով փոխվեցին ցամաքային զորքերի տեսակների փոխհարաբերությունները, առաջին պլան մղվեցին ստրատեգիական նշանակության հրթիռային զորքերը (ստրատեգիական ուժեր), թեև ցամաքային զորքերը մնում են զինված ուժերի ամենաբազմամարդ և առաջատար տեսակներից մեկը։
Տարբեր երկրների ցամաքային զորքերը զինված են միջուկային, հրթիռային, սովորական զենքով և մարտական տեխնիկայով, կապի և տրանսպորտի միջոցներով, կազմված են զորատեսակներից (ցամաքային զորքերի հրթիռային զորքեր, հրետանի, մոտոհրաձգային զորքեր, տանկային զորքեր, օդադեսանտային զորքեր, ցամաքային ՀՕՊ-ի զորքեր) և հատուկ զորքերից (ինժեներական, քիմիական, ռադիոտեխնիկական, կապի, ավտոմոբիլային, ճանապարհային, տարբեր ծառայություններ, ինչպես նաև թիկունքի հիմնարկություններ ու զորամասեր)։ Կազմակերպական առումով ընդգրկված են ստորաբաժանումների, զորամասերի, զորամիավորումների, միավորումների մեջ։
Թանաքա Գիիտի

Թանաքա Գիիտի (հայերենում գործածական է նաև Տանակա Գիիտի անվանաձևը. ճապ.՝ 田中 義, հուլիսի 25, 1864(1864-07-25), Հագի, Յամագուտի, Ճապոնիա - սեպտեմբերի 29, 1929(1929-09-29), Տոկիո, Տոկիո, Ճապոնիա), ճապոնացի պետական և զինվորական գործիչ, գեներալ, բարոն (1920)։ 1918-1924 թվականներին (ընդհատումներով)՝ ռազմական նախարար։ Հեռավոր Արևելքում ճապոնական ինտերվենցիայի գլխավոր ղեկավարներից։ 1927 թվականի ապրիլից մինչև 1929 թվականի հուլիսը՝ վարչապետ, արտաքին գործերի և գաղութների նախարար։
Դիվանագիտական գրականության մեջ Թանաքայի անվան հետ են կապում ճապոնական կայսրին ներկայացված մի գաղտնի փաստաթուղթ (այսպես կոչված, Թանաքայի հուշագիր), որը Ճապոնիայի արտաքին քաղաքականության հիմք է հռչակել ագրեսիան ընդդեմ Չինաստանի, ԽՍՀՄ-ի և այլ երկրների՝ համաշխարհային տիրապետություն հաստատելու նպատակով։ Պատմաբաններից շատերը ներկայումս գտնում են, որ այդ փաստաթուղթը սարքովի է, կեղծիք է։


== Պարգևներ ==


=== Ճապոնական ===
1906 –  Ոսկե անգղի շքանշան՝ 3-րդ աստիճանի
1918 –  Սրբազան գանձարանի շքանշան
1920 –  Բարձրացող արևի շքանշան
1929 –   Պոլովնիա ծաղիկների շքանշան


=== Օտարերկրյա ===
1914 –   - Սուրբ Ալեքսանդրի շքանշան՝ 2-րդ աստիճանի (Բուլղարիա)
1918 –   - Շերտավոր վագրի շքանշան՝ 2-րդ աստիճանի (Չինաստան)
1927 –   - Polonia Restituta շքանշան (Լեհաստան)
1929 –   - Դաննեբրոգի 1-ին աստիճանի շքանշան (Դանիա)
1929 –   - Սուրբ Միքայելի և Սուրբ Գևորգի շքանշան (Միացյալ Թագավորություն)
1929 –   - Բրիտանական կայսրության առավելագույն գերազանցության շքանշան (Միացյալ Թագավորություն)


== Ծանոթագրություններ ==


== Գրականություն ==
Gluck, Carol. Japan's Modern Myths. Princeton University Press (1987). 0-691-00812-4
Hane, Mikiso. Modern Japan: A Historical Survey. Westview Press (2001). 0-8133-3756-9
Harries, Meirion. Soldiers of the Sun: The Rise and Fall of the Imperial Japanese Army. Random House; Reprint edition (1994). 0-679-75303-6
Morton, William Finch. Tanaka Giichi and Japan's China Policy. New York: St. Martin's Press, 1980.
Fukagawa Hideki (1981)։ (陸海軍将官人事総覧 (陸軍篇)) Army and Navy General Personnel Directory (Army)։ Tokyo: Fuyo Shobo։ ISBN 4829500026 
Dupuy Trevor N. (1992)։ Encyclopedia of Military Biography։ I B Tauris & Co Ltd։ ISBN 1-85043-569-3  
Hata Ikuhiko (2005)։ (日本陸海軍総合事典) Japanese Army and Navy General Encyclopedia։ Tokyo: St. Martin's Press։ ISBN 4130301357 


== Արտաքին հղումներ ==

Կենսագրությունը infoplease.com կայքում
Բարան դի Կոտեժիպի

Բարան դի Կոտեժիպի (պորտ.՝ Barão de Cotegipe) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Էրեշինի մեջ։ Բնակչությունը կազմում է 6519 մարդ, ըստ 2006 թվականի տվյալների։ Տարածքը կազմում է 259,907 կմ2։ Բնակչության խտությունը՝ 24,7 մարդ/կմ²։


== Վիճակագրություն ==
Համախառն ներքին արտադրանքը կազմել է 72 143 433,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 11 104,12 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,784։


== Պատմություն ==
Քաղաքը հիմնադրվել է 1964 թվականի հունիսի 1-ին։
Էշլինգ Ֆրանչոզի

Էշլինգ Ֆրանչոզի (անգլ.՝ Aisling Franciosi, հունիսի 6, 1993(1993-06-06), Դուբլին, Իռլանդիա), իռլանդացի դերասանուհի, որն առավել հայտնի է «Գահերի խաղը» հեռուստասերիալում կատարած Լիանա Սթարքի և «Սոխակը» ֆիլմում կատարած Քլեր Քերոլի դերերով։


== Կենսագրություն ==
Էշլինգ Ֆրանչոզին ծնվել է 1993 թվականի հունիսի 6-ին Իտալիայում, հետո ընտանիքի հետ տեղափոխվել է Իռլանդիայի Դուբլին քաղաք։ Սովորել է Թրինիթիի քոլեջում։
Հեռուստատեսությունում առաջնաելույթ է ունեցել 2012 թվականին՝ «Մանրուքներ» սերիալում խաղալով էպիզոդիկ դեր։ 2015 թվականին «Փլուզում» սերիալում, որտեղ խաղացել է 2013-2016 թվականներին, կատարած դերի համար «Երկրորդ պլանի լավագույն դրամատիկ դերասանուհի» կատեգորիայում ստացել է «Irish Film and Television Awards» մրցանակը։ 2015 թվականին նկարահանվել է «Լեգենդներ» սերիալում։ Հետո՝ 2016-2017 թվականներին, «Գահերի խաղը» սերիալի 2 էպիզոդում խաղացել է Լիանա Սթարքի դերը։
2019 թվականներին «Սոխակը» ֆիլմում լավագույն դերի համար արժանացել է «AACTA» մրցանակի։


== Ֆիլմագրություն ==


== Ծանոթագրություններ ==
Բարանզաս

Բարանզաս (ռուս.՝ Баранзас, Большой Баранзас), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==
Սոբորնի նրբանցք (Դոնի Ռոստով)

Սոբորնի նրբանցք (ռուս.՝ Соборный переулок), Ռուսաստանի Դաշնության Դոնի Ռոստով քաղաքի կենտրոնական փողոցներից մեկը։ Անցնում է Բերեգովայա փողոցից մինչև Բուդյոննու պողոտա, ընդհատվում է Սուրբ Աստվածածնի ծննդյան մայր տաճարի, Կենտրոնական շուկայի (Հին շուկա) և Գորկու անվան մշակույթի և հանգստի զբոսայգու (Քաղաքային զբոսայգի) տարածքներում։


== Պատմություն ==
Սոբորնի նրբանցքը քաղաքի առաջին փողոցներից մեկն է, նշված է քաղաքի 1811 թվականի քարտեզում։ Որոշ ժամանակ կոչվել է Դոնի զառիվայր, քանի որ նրանով ուղիղ ելք կար շուկայից դեպի Դոն գետը։ Այնուհետև, Սուրբ Աստվածածնի ծննդյան մայր տաճարի կառուցումից հետո, նրբանցքը կոչվեց Սոբորնի (Մայր տաճարի)։ Քաղաքացիական պատերազմի տարիներին նրբանցքի թիվ 17 շենքում գտնվել է «Դոնսկայա վոլնա» շաբաթաթերթի խմբագրությունը։

1920 թվականի հոկտեմբերի 25-ին վերանվանվել է Պոդբելսկու նրբանցք (ի պատիվ փոստ-հեռագրային առաջին ժողկոմ Վադիմ Պոդբելսկու)։ Թիվ 15 դպրոցում (Մալևիչի անվան), որը գտնվել է նրբանցքի 26/71 շենքում, 1927-1936 թվականներին սովորել է ապագա անվանի գրող Ալեքսանդր Սոլժենիցինը (շենքի պատին փակցված է հուշատախտակ)։ Այժմ այստեղ Հարավային դաշնային համալսարանի տնտեսագիտության և արտաքին տնտեսական կապերի ինստիտուտն է։
1990-ական թվականներին նրբանցքին վերադարձվել է Սոբորնի անվանումը։
Ֆուտբոլի աշխարհի աշխարհի 2018 թվականի առաջնությանը նախապատրաստվելու ժամանակ Սոբորնի նրբանցքը դարձել է հետիոտնային։ Այն սալարկվել է մայթի սալիկներով, տնկվել են ծառեր, տեղադրվել են կրպակներ։ Նրբանցքի գրեթե բոլոր տները վերանորոգվել են կամ սվաղվել։
Սոբորնի նրբանցքում, Բոլշայա Սադովայա փողոցի հետ հատման վայրին մոտ 2016 թվականին տեղադրվել է սանտեխնիկի արձան։ 2016 թվականի հունիսին այն վնասվել է վանդալների կողմից։


== Ծանոթագրություններ ==


== Հղումներ ==
Фотографии обновленного Соборного переулка Ростова-на-Дону
Здание Телеграфа в Соборном переулке - фотографии 1911 и 2013 года
ХРАМЫ РОСТОВА-НА-ДОНУ. ХРИСТИАНСКИЕ ИМЕНА НА КАРТЕ ГОРОДА
Ленинский район Ростова-на-Дону
(8675) 1991 YZ

(8675) 1991 YZ, աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 30-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,018283 ա. մ., առավելագույնը մոտենում է 2,9082 ա. մ. հեռավորության վրա և հեռանում 3,1284 ա. մ.։ Արեգակի շուրջ մեկ ամբողջական պտույտ է կատարում 1915,31 երկրային օրվա ընթացքում, իր ուղեծրով շարժվելով միջինում 0,187959 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8675) 1991 YZ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (261301-261400)

Աստերոիդների ցանկ (261201-261300)  • Աստերոիդների ցանկ  • Աստերոիդների ցանկ (261401-261500)
 Աստերոիդների ցանկ (261201-261300)  • Աստերոիդների ցանկ  • Աստերոիդների ցանկ (261401-261500)
Աստերոիդների ցանկ (235501-235600)

Աստերոիդների ցանկ (235401-235500)  • Աստերոիդների ցանկ  • Աստերոիդների ցանկ (235601-235700)
 Աստերոիդների ցանկ (235401-235500)  • Աստերոիդների ցանկ  • Աստերոիդների ցանկ (235601-235700)
Փխելշե

Փխելշե (վրաց.՝ ფხელშე), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1940 մետր բարձրության վրա։ Շրջկենտրոն Ստեփանծմինդայից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 167 մարդ։


== Ծանոթագրություններ ==
Տիրան (այլ կիրառումներ)

Տիրան, արական անուն։ Այն կրել են երկու հայ թագավորներ՝

Տիրան Ա - մ.թ.ա. 115-95, Արտաշեսյանների դինաստիայից, Արտաշես Բարեպաշտի որդին, Տիգրան Մեծի հայրը
Տիրան Բ - մ.թ. 338-350, Արշակունիների դինաստիայից, Խոսրով Կոտակի որդին, Արշակ Բ-ի հայրը


== Տես նաև ==
Բռնակալ
Պակաստե

Պակաստե (էստ․՝ Pakaste), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 62 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վակունիս (գյուղ, Քաշաթաղի շրջան)

Անվան այլ կիրառումների համար տե՛ս՝ Վակունիս (այլ կիրառումներ)

Վակունիս, գյուղ Արցախի Հանրապետության Քաշաթաղի շրջանում։ Տեղաբաշխված է հանրապետության հյուսիսարևմտյան հատվածում։ Բերձոր շրջկետնտրոնից գտնվում է 46 կմ հեռավորության վրա, իսկ մայրաքաղաք Ստեփանակերտից՝ 96 կմ հեռավորության վրա։
Խաչինտափ, Չորմանք և Շամք գյուղերի հետ միասին կազմում է Վակունիս համայնքը։
Բչանիս անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում։


== Աշխարհագրություն ==
Համայնքը բարձր լեռնային է, ունի 15727,3 հա տարածք, որից 2466,3 հա գյուղատնտեսական նշանակություն, 12878,8 հա անտառային հողեր։ Վակունիս համայնքի սահմանային գոտով հոսում է Շալվա գետը։
Բնակավայրի տարածքում առկա են խմելու ջրի բազմաթիվ բնական աղբյուր-առվակներ։


== Պատմություն ==
2020 թվականի Արցախյան երկրորդ պատերազմի հետևանքով գյուղը հայաթափվել և անցել է Ադրբեջանի հսկողության տակ։


== Բնակչություն ==
2015 թվականի Վակունիս համայնքի բնակչության թվաքանակը կազմում է 68 մարդ, կա 16 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Պատմամշակութային կառույցներ ==
Համայնքի պատմամշակութային հուշարձաններն են՝ եկեղեցի (17-րդ դար), գյուղատեղի (միջնադար), գյուղատեղի «Աղջայազ» (միջնադար). խաչքար (15-16-րդ դարեր), 2 խաչքարեր (13-րդ դար), դամբարան (19-րդ դար), գերեզմանոց ձիատապաններով (19-րդ դարի կեսեր)։
Չոմարք գյուղի պատմամշակութային հուշարձաններն են` գերեզմանոց (XVII դ.), 2 տապանաքարեր (XVII դ.), խաչքար (X-IX դդ.):


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, հիմնական դպրոց, որտեղ սովորում էին 19 աշակերտներ։


== Ծանոթագրություններ ==
Բիտզվալղաշ

Բիտզվալղաշ, հնագույն երկիր Մարաստանում՝ հիշատակված Ասորեստանի Թիգլաթպալասար թագավորի մի սեպագիր արձանագրությունում։


== Ծանոթագրություններ ==
Իրակլի Ծերեթելի

Իրակլի (Կակի) Գեորգիի Ծերեթելի (վրաց.՝ ირაკლი (კაკი) გიორგის ძე წერეთელი, նոյեմբերի 20 (դեկտեմբերի 2), 1881, Գորիսա և Քութայիս, Կովկասի փոխարքայություն, Ռուսական կայսրություն - մայիսի 21, 1959(1959-05-21), Նյու Յորք, Նյու Յորք, ԱՄՆ), վրացի սոցիալ-դեմոկրատ, ռուսական քաղաքական գործիչ, մենշևիկ։ Գեորգի Ծերեթելու որդին։ Եղել է II Պետական դումայի պատգամավոր, սոցիալ-դեմոկրատական խմբակցության պարագլուխ, II Ինտերնացիոնալի Գործկոմի անդամ։ Հունիսերեքյան հեղաշրջումից հետո (1907) դատապարտվել է տաժանակրության։ 1917 թվականի Փետրվարյան հեղափոխությունից հետո վերադարձել է Պետերբուրգ, դարձել մենշևիկների պարագլուխ։ Եղել է Համառուսաստանյան ԿԳԿ-ի I գումարման Գործկոմի անդամ, ժամանակավոր կառավարության փոստ-հեռագրի նախարար, Հոկտեմբերյան սոցիալիստական հեղափոխությունից հետո՝ հակախորհրդային բլոկի ղեկավար՝ Սահմանադիր ժողովում, և վրացական մենշևիկյան կառավարության անդամ։ 1921 թվականին վտարանդվել է արտասահման։


== Ծանոթագրություններ ==
Մոշանեց (գյուղ, Կելմենցիի շրջան)

Մոշանեց (ուկրաիներեն՝ Мошанець), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Մոշանեց գյուղում բնակվում էր 1 442 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադրբեջանի ռազմական արդյունաբերության նախարարություն

Ադրբեջանի ռազմական արդյունաբերության նախարարություն (ադրբ.՝ Аzərbаycаn Rеspubliкаsının Мüdаfiə Sənаyеsi Nаzirliyi),  Ադրբեջանի Հանրապետության գործադիր իշխանության հանրապետական մարմին, որը պատասխանատու է երկրի ռազմական արդյունաբերության դիզայնի, արտադրության, կարգավորման, բաշխման և սպասարկման համար։
Նախարարությունը ստեղծվել է 2005 թվականի դեկտեմբերի 16-ին նախագահական որոշմամբ։ Ներկայիս նախարարը Յավեր Ջեմալն է։


== Արտադրություն ==


=== Արդիականացում ===
Հետևակի մարտական մեքենաների և զրահամեքենաների արդիականացում


=== Համազարկային կրակի ռեակտիվ համակարգ ===
ՀԿՌՀ. 107 մմ տրամագծով համազարկային կրակի ռեակտիվ համակարգ։ TR-107 և TRB-107 հրթիռները կարող են թիրախին հարվածել մինչև 11 կմ հեռավորությունից։


=== Ականանետ ===
120 մմ տրամագծով Mortar Bomb


=== Ինքնաձիգ ===
Խոշոր տրամաչափով դիպուկահար ինքնաձիգ «IST Ինստիգլալ», 14.5 մմ
Ատրճանակներ․ «Զաֆար», «Զաֆար-Կ», «Ինամ»
Խազրի ինքնաձիգ


=== Զրահամեքենաներ ===
14 տեղանոց «Մատադոր» զրահապատ մեքենա, 45 միավոր (2016 թ․)
10 տեղանոց «Մարոդեր» զրահապատ մեքենա, 46 միավոր (2016 թ․)


=== Գործիքակազմ ===
Seismic Mine Fuze-5 (Գիզիլջիմ), (Իսկրա), հակաականային գործիքակազմ


== Համագործակցություն ==
Ադրբեջանի ռազմական արդյունաբերության նախարարությունը ռազմական տեխնիկայի արտադրության և արդիականացման բնագավառում համագործակցում է հետևյալ երկրների հետ․

 Իսրայել - ռազմական տեխնիկայի արտադրություն և արդիականացում։
 Հորդանան - համագործակցություն
 Պակիստան - ավիացիոն ռումբերի և հրանոթների տարբեր տրամաչափերի արկերի արտադրություն։
 Լեհաստան - համագործակցություն.
 Ռուսաստան - ինքնաձիգերի արտադրություն։
 Թուրքիա - ռազմական տեխնիկայի արտադրություն և արդիականացում։
 Ուկրաինա - ռազմական տեխնիկայի արդիականացում։
 Հարավաֆրիկյան Հանրապետություն - ռազմական տեխնիկայի արտադրություն և արդիականացում։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Վարդանդուխտ Մամիկոնյան

Վարդանդուխտ Մամիկոնյան (4-րդ դար - 5-րդ դար), Մեծ Հայքի Արշակունյաց թագավորության թագուհի (378-389), հայոց սպարապետ Մանվել Մամիկոնյանի դուստրը, Մեծ Հայքի արքա Արշակ Գ-ի կինը, Մամիկոնյանների նախարարական տոհմից։     


== Ծանոթագրություններ ==
Պլյախո

Պլյախո (ռուս.` Пляхо), հայաբնակ գյուղ  Ռուսաստանի Դաշնության Կրասնոդարի երկրամասի Տուապսեի շրջանում։ Գտնվում է Տուապսեից 30 կմ հյուսիս-արևմուտք, ծովի մակարդակից 118 մ բարձրության վրա։


== Բնակչությունը ==
Ներկայումս գյուղում բնակվում են հայեր և ռուսներ։ 1920 թվականի տվյալներով գյուղն ուներ 24 տուն և 117 բնակիչ` բացառությամբ միայն հայեր, որից 63 տղամարդ, 54 կին և 57 երեխա, իսկ 1972 թվականին գյուղն ուներ 87 տուն։ 1989 թվականին գյուղում ապրում էր 976 մարդ, որից 592 հայեր և 356 ռուսներ։ 1999 թվականին գյուղն ուներ 286 ընտանիք։

Բնակիչներն զբաղվում են այգեգործությամբ և բանջարաբուծությամբ։ Գյուղն ուներ տարրական դպրոց, ակումբ և բուժկայան։ Գյուղից 1,5 կմ հեռավորության վրա գործում է մանկական ճամբար։


== Պատմությունը ==
Գյուղը հիմնադրել են Չարշամբայից եկած հայերը` 1862-1864 թվականներին։ Անվանումն առաջացել է համանուն սարից (618 մ)։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Լավր Պրոսկուրյակով

Լավր (Լավրենտի) Դմիտրիևիչ Պրոսկուրյակով (ռուս.՝ Лавр Дмитриевич Проскуряков, օգոստոսի 18 (30), 1858, Բորիսովկա, Lebedyanskiy Uyezd, Տամբովի նահանգ, Ռուսական կայսրություն - սեպտեմբերի 14, 1926(1926-09-14), Մոսկվա, ԽՍՀՄ), կամրջաշինության և շինարարական մեխանիկայի բնագավառի խորհրդային գիտնական։


== Կենսագրություն ==
1884 թվականին ավարտել է Պետերբուրգի հաղորդակցության ճանապարհների ինժեներների ինստիտուտը։ 1896 թվականից՝ Մոսկվայի ինժեներական ուսումնարանի (այժմ՝ Մոսկվայի երկաթուղային տրանսպորտի ինժեներների ինստիտուտը) պրոֆեսոր։
Պրոսկուրյակովի նախագծերով կամուրջներ են կառուցվել Նարվա, Վոլխով, Օկա, Ամուր, Ենիսեյ և այլ գետերի վրա։ Ենիսեյ գետի կամրջի նախագծի համար Փարիզի համաշխարհային ցուցահանդեսում արժանացել է ոսկե մեդալի (1900 թվականին)։ Առաջարկել է կամուրջների ֆերմաների հաշվարկի առաջավոր մեթոդներ։


== Ծանոթագրություններ ==
Կազնիգո

Կազնիգո (իտալերեն՝ Casnigo) կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 3348 մարդ։ Բնակչության խտությունը 248 մարդ/կմ²։ Տարածքը՝ 13 կմ²։ Փոստային ինդեքս՝ 24020։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։035 740001
Էլեկտրոնային փոստ։ protocollo@comune.casnigo.bg.it
Պաշտոնական կայք։ http://www.comune.casnigo.bg.it/


== Արտաքին հղումներ ==
Բնակավայրի պաշտոնական կայք (իտալ.)
Տվյալների ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(6429) Բրանկուզի

(6429) Բրանկուզի (անգլ.՝ Brancusi), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,154304 ա. մ., առավելագույնը մոտենում է 1,7381 ա. մ. հեռավորության վրա և հեռանում 2,5705 ա. մ.։ Արեգակի շուրջ մեկ ամբողջական պտույտ է կատարում 1154,94 երկրային օրվա ընթացքում, իր ուղեծրով շարժվելով միջինում 0,311705 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6429) Բրանկուզի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երեք ոտք

Երեք ոտք («Իչարաղլի», «Ջամբար ամի», «Պուդուդի»), հայկական պար, որը տարածված է Ջավախքի շրջանում։


== Անվան ստուգաբանություն ==
«Ջամբար ամի» պարանունը տեղացիները բացատրում են հետևյալ կերպ. Ջամբարն անուն է, իսկ «ամի» նշանակում է հորեղբայր։ «Ճամբար» նշանակում է գլխի ժապավեն, պարսկերեն՝ շրջան, օղ, նաև՝ մանյակ կամ վարսակալ։ «Պուդուդի» նշանակում է պուտեր ունեցող, խատուտիկ։ Հավանաբար պարն այդպես անվանել են մանր քայլերի համար։


== Պարային քայլեր ==
«Երեք ոտքի» բնորոշ ձևը համարվում է «Ջամբար ամին»։ Ջավախքի տարբեր գյուղերում և քաղաքներում պարը պահպանվել է հենց «Երեք ոտք» անունով։ «Երեք ոտք» պարաձևում քայլերը հիմնականում շեշտված են, այսինքն՝ քայլում են «ոտ զարկելով»։ Զարկերը կարևոր դեր են ունեցել պարի նպատակադրման մեջ։ Այդ մասին տեղացիներն ասում են. «ոտը գետնին զարկելը չարքի համար է. կզարկենք որ չարքը փչանա»։
Սովորաբար պարում են զուռնայի նվագակցությամբ, բայց երբեմն օգտվում են պարերգերի տեքստերից։ Պարում են խառը։ Ձեռքերը բռնում են տարբեր ձևերով, բայց ավելի տարածված է ափ ափի բռնելու ձևը։ Արմունկները կիսածալվում են սուր անկյան տակ, դաստակները ուսերի բարձրության են։ Տեմպը դանդաղ է, ռիթմը՝ հավասարաչափ։ Պարեղանակը 6/8 է։ Ամեն քայլ զբաղեցնում է 3/8 տևողություն։ Պարի բոլոր հաշիվներին կատարում են մեկ ծունկկոտրուկ։
Պարային քայլերն են.

երեք անգամ ձախ թաթը ամբողջ տապանով շեշտված զարկվում է գետնին
ձախով քայլ դեպի ձախ ու ետ
աջով քայլ միացում
ձախով քայլ դեպի ձախ ու ետ
աջ թաթի մատներով թեթև զարկ ձախի մատների մոտ
աջով քայլ միացում։


== Ծանոթագրություններ ==


== Արտաքին հղումներ ==
Երեք ոտք պարը «Կարին» համույթի կատարմամբ
Ուսուցողական հոլովակ
Ուս ուսի․ Երեք ոտք
Հայերը Բուենոս Այրեսում

Բուենոս Այրեսում և նրա արվարձաններում ներկայումս (2003 թվականին) բնակվում է շուրջ 60 հազար հայ։ Համայնքը ձևավորվել է 1909-1914 թվականներին։ Բուենոս Այրեսում գործում են վեց հայ առաքելական, մեկ կաթոլիկ և երկու ավետարանական եկեղեցիներ։ Կա հայկական գերեզմանատուն։ Գործում են Սուրբ Գրիգոր Լսավորիչ, ՀԲԸՄ Մարի Մանուկյան, Խրիմյան կրթական հաստատությունները, Մխիթարյան, Վիսենտե ուենոս Այրեսի Սուրբ Գևորգ եկեղեցին, Լոպեսի ազգային, Արծրունի և Պահչեճյան վարժարանները։
1988-1992 թվականներին գործել է նաև Վահե Չըննոգյան հայկական ուսուցչանոցը։ 1992 թվականից Դել Սալվադոր համալսարանի արևելագիտության ֆակուլտետում գործում է հայագիտանակա մշտական ամբիոն, Բուենոս Այրեսի պետական համալսարանում և Քենեդի համալսարանում հայագիտական ազատ (ոչ մշտական) ամբիոն, իսկ ճարտարապետության ֆակուլտետում դասավանդվում է հայկական ճարտարապետության դասընթաց։
Գաղութի մշակութային կյանքը ներկայացնում են Արգենտինահայ մշակութային միությունը, Համազգային, Թեքեյան և Նոր սերունդ մշակութային միությունները, «Ժորժ Սարգիսյան» և «Մհեր Մկրտչյան» թատերախմբերը, «Մասիս», «Գայանե», «Նաիրի» պարախմբերը, «Արաքս», «Կոմիտաս», «Շնորհալի», «Արևագալ», «Ալագյազ», «Սուրբ Գրիգոր Լուսավորիչ» և «Մաշտոց» երգչախմբերը, զանազան նվագախմբեր։
Հրատարակվում են «Արմենիա», «Սարդարապատ», «Նոր Հաճըն», «Նոր Սևան», «Generacion 3», «Արարատ» և «Dibet» պարբերականները։ Բուենոս Այրեսում լույս է տեսել «Արգենտինահայ ուղեցույց» տեղեկատվական ծավալուն հատորը (հեղինակ և հրատարակիչ՝ Լուսիա Դհրհբյան)։ Գործում է հայկական հինգ ռադիոժամ։
Բուենոս Այրեսի հրապարակներից մեկը կոչվում է Հայաստան (կան նաև փողոցներ այղ անվամբ), մեկ ուրիշը՝ Արարատ, որտեղ կանգնեցված է Մեծ Եղեռնի նահատակներին նվիրված հուշակոթող։ Քաղաքի Պալհրմո թաղամասի Արմենիա փողոցում (այստեղ են կենտրոնացած համայնքի ազգային հաստատությունների մեծ մասը) 1998 թվականին կառուցվել է Սարդարապատի հերոսամարտի հուշարձան-կոթող։
Բադվոժ (Շեր Վոժի վտակ)

Անվան այլ կիրառումների համար տե՛ս՝ Բադվոժ (այլ կիրառումներ)Բադվոժ (ռուս.՝ Бадьвож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շեր Վոժ գետի ձախ ափին՝ 2 կմ հեռավորության վրա։ Գետի երկարությունը կազմում է 10 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Վիչեգդա գետն է սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000021388
Կոդը ըստ հիդրոլոգիական հետազոտության (ՌԴ) — 103002138
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(2878) Պանացեա

(2878) Պանացեա (անգլ.՝ Panacea), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 7-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,045248 ա. մ., առավելագույնը մոտենում է 2,7999 ա. մ. հեռավորության վրա և հեռանում 3,2906 ա. մ.։ Արեգակի շուրջ մեկ ամբողջական պտույտ է կատարում 1941,03 երկրային օրվա ընթացքում, իր ուղեծրով շարժվելով միջինում 0,185469 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,24° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2878) Պանացեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լայու

Լայու (չինարեն՝ 莱芜), նախկին քաղաքային շրջան Չինաստանի Շանդուն նահանգում։ Քաղաքի թաղամասն անվանակոչվել է Լայգուի կիրճի անունով, որով անցնում է Ցզիշույ գետը։ 


== Պատմություն ==
Սին կայսրության ժամանակ այստեղ ստեղծվում է Յինգ շրջանը (嬴县): Արևմտյան Հան կայսրության ներքո ստեղծվում են Մուսիան (牟 县) և Լայու (莱芜 县) կոմսություններ։
Հյուսիսային Վեյ կայսրության ներքո Լայու շրջանը լուծարվում է։ Հյուսիսային մասը դառնում է Բեյցու շրջանի մի մասը, իսկ հարավային մասը՝ բաժանվում է Յինգ և Մուսիան նահանգների միջև։ 556 թվականին Հյուսիսային Քի կայսրության ներքո Մուսիան շրջանը միանում է Բոպին շրջանին (博平县): 
Սուի կայսրության օրոք 596 թվականին վերահիմնադրվում է Մուչեն շրջանը (牟 城县), իսկ 7-րդ դարի սկզբին այն միանում է Յինգի շրջանին։ 627 թվականին Տանգ կայսրության օրոք Յինգ շրջանը միանում է Բոպին շրջանին։ 704 թվականինին Լայու շրջանը վերահաստատվում է Յինգ շրջանի նախկին կենտրոնում։ 820 թվականին Լայու շրջանը միանում է Ցյանֆեն շրջանին (乾封 县): Լայու շրջանը վերահաստատվում  է 827 թվականին։ 
1940 թվականին կոմունիստները ստեղծում են Թայշանի հատուկ մարզը (泰山), որի մաս դառնում է Լայու շրջանը։ 1950 թվականին Տայշանի և Տայսի հատուկ շրջանները (泰西) միանում են Տայանի հատուկ տարածաշրջաններին (泰安 专区): 1958 թվականին Թայանի հատուկ շրջանը լուծարվում է, իսկ Լայու շրջանը հայտնվում է Ցիզան քաղաքի իրավասության տակ, սակայն 1961 թվականին Թայանի հատուկ շրջանը վերահաստատվում է։ 1967 թվականին Թայանի հատուկ շրջանը վերանվանվում է Թայանի շրջան (泰安 地区): 
1983 թվականի օգոստոսին Լայու շրջանը վերափոխվում է քաղաքային շրջանի, իսկ Թայան շրջանը՝ 1985 թվականին։ 
1992 թվականի նոյեմբերին, Չինաստանի ժողովրդական Հանրապետության Պետական ​​խորհրդի որոշմամբ, Լայու քաղաքային վարչաշրջանը հանվում է Թայան քաղաքի շրջանի կազմից և վերափոխվում է առանձին Լայու քաղաքային շրջանի։ 
2019 թվականին Լայու քաղաքային շրջանը միանում է Ցզինանին, Հայչեն թաղամասի անունը պահպանվում է, իսկ Լայչեն թաղամասը դառնում է Լայուի շրջան։


== Վարչական բաժանումներ ==
Լայու քաղաքային շրջանը բաժանվում  է 2 շրջանի։


== Տնտեսություն ==
1960-ականներից ի վեր Լայուն հանդիսանում է Չինաստանի պողպատե արդյունաբերության ամենակարևոր կենտրոնը։


== Ծանոթագրություններ ==